वहीं तेजी से गिरते भूजल स्तर पर वैज्ञानिकों ने भी कई बार चिंता जताई है। उनका कहना है कि उत्तर भारत में यह स्तर तेजी से गिरता जा रहा है और लाखों लोगों के लिए इसके गंभीर परिणाम होंगे। नेचर पत्रिका में भी शोधकर्ताओं ने लिखा है कि सिंचाई और दूसरे उपयोग के लिए के लिए पानी की खपत सरकारी अनुमान से कहीं ज्‍यादा तेजी से बढ़ी है। इस कारण कृषि उत्पादन ठप हो सकता है और पीने के पानी की भयंकर किल्लत हो सकती है।